Keď podrobne vyrátame, koľko materiálu potrebujeme, pustíme sa do úprav vnútorných stien potrubia. Tento úvodný proces zahŕňa brúsenie a drsnenie stien, frézovanie prekážok, vodného kameňa či usadenín, prípadne odmastenie a vysušenie rúry.
Do potrubia aplikujeme adhézny most – základovú vrstvu na vytvorenie potrebného spoja a previazanie dvoch rôznych materiálov. A to za pomoci vysokotlakového nástreku v menšom množstve. Nástrek rozťahujeme metličkovým nadstavcom.
Plynulým odvetrávaním a kvalitnou zmesou s rýchlym reakčným časom tvrdnutia pomocou tužidiel sa postaráme o rýchle vytvrdzovanie. Po vytvrdení zjednocujeme povrch vysokotlakovou nástrekovou rotačnou hlavou, pričom pracujeme so súvislou nepriepustnou vrstvou po celej trase potrubia či stúpačky.
Výhodou je, že živica a tužidlo sa zmiešajú priamo v nástrekovej hlavici. Nie sú nutné časové prestoje na manipuláciu. Samovypaľovacia zmes tak môže byť neriedená vo vyššej koncentrácii.